
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 535 


30 Ιουνίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του κανονισμού λειτουργίας του Ανωτά- 
του Συμβουλίου Επιλογής Προσωπικού (ΑΣΕΠ) ... 1 

Καθορισμός αποδοχών επιτόπιου προσωπικού οκτώ (8) 
ατόμων, που θα απασχολείται με σύμβαση εργασίας 
ιδιωτικού δικαίου ορισμένου χρόνου (διετούς διάρ¬ 
κειας) στα Γραφεία Συμβούλων και Ακολούθων Σι¬ 
κάγου, Λονδίνου, Τόκυο, Μόσχας, Βουκουρεστίου, 
Τεχεράνης, Βουδαπέστης, Πράγας . 2 

Ανάκληση της Φ.124/40/Β2.5555 Πε(α)/1997 από¬ 
φασης Υπουργού Εθνικής Παιδείας και θρησκευμά¬ 
των . 3 

Ανάκληση της Φ.124/34/Β2.5455 Πε(α)/1997 από¬ 
φασης Υπουργού Εθνικής Παιδείας και θρησκευμά¬ 
των . 4 

Έκτακτη οικονομική ενίσχυση σε εργαζόμενους της 
επιχείρησης «ΔΙΕΘΝΗΣ ΒΙΟΜΗΧΑΝΙΑ ΕΝΔΥΜΑ¬ 
ΤΩΝ ΑΈ.» . 5 

Καθορισμός ποσοστού απολύσεων κατά το Β' εξάμηνο 
του έτους 1997 . 6 

Κήρυξη υποχρεωτικής της από 14.3.1997 ΣΣΕ Ηθο¬ 
ποιών Σ.Ε.Η. - Π.Ε.Ε.Θ. 7 

Κήρυξη υποχρεωτικής της από 6.2.97 ΣΣΕ μεταξύ των 
εργαζομένων και επιχειρήσεων του κλάδου αμμοβο¬ 
λών - χρωματισμών - καθαρισμών και λοιπών συνα¬ 
φών επαγγελμάτων για εργασίες που γίνονται σε 
πλοία και βιομηχανικές εγκαταστάσεις πλωτά και μη 
μέσα, είτε αυτά βρίσκονται στη θάλασσα είτε στην 

ξηρά. 8 

Καθορισμός Ν.Π.Ι.Δ. που επιδιώκουν πολιτιστικούς 
σκοπούς. 9 

Καθορισμός Ν.Π.Ι.Δ. που επιδιώκουν πολιτιστικούς 
σκοπούς.ΊΟ 


Χαρακτηρισμός ως Ιστορικών διατηρητέων μνημείων 
(8) κτιρίων στην Εβραϊκή συνοικία της Βέροιας και 
επί των οδών: α) Ολγάνου 8 ιδ. Νικολάου Μπούτα 
12, β) Ολγάνου 10 ιδ. Αλεξάνδρου Σερμπέση, Δη- 
μητρίου και γ) Ολγάνου 12, ιδ. Φλώρας Γιάννου, δ) 
Ολγάνου 14, ιδ. Γιάννη Μπέλλα, κληρονόμου Νικο¬ 
λάου Φύκατα, ε) Ολγάνου 18, ιδ. Μιλτιάδη Χατζη- 
κωνστσντίνου, στ) Ολγάνου 20 - 22, ιδ. Παυλίδη Πα- 
οισίου, ζ) Ολγάνου 24, ιδ. Ολυμπία Τσαρτσάκη, η) 
γωνία Βερόη και Ολγάνου, ιδ. Δήμου Αναστασίου με 

τον αύλειο χώρο τους. 

Μετατροπή αδειών οδήγησης αυτοκινήτων ή μοτοσυ- 
κλετών που εκδόθηκαν από χώρες της πρώην Σο¬ 
βιετικής Ένωσης. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΠΠ/Φ.ΑΣ.Ι/οικ. 13980 (1) 

Τροποποίηση του κανονισμού λειτουργίας του Ανωτάτου 
Συμβουλίου Επιλογής Προσωπικού (ΑΣΕΠ). 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 2 του άρθρου 6 του Ν. 2190/ 
1994 (ΦΕΚ 28Α'). 

2. Τις διατάξεις της αριθμ. ΔΙΔΑΔ/Φ.12/179/οικ. 
15969/3.6.1994 (ΦΕΚ 419/Β) απόφασης του Υπουργού 
Προεδρίας της Κυβέρνησης «Κανονισμός λειτουργίας 
Ανωτάτου Συμβουλίου Επιλογής Προσωπικού (ΑΣΕΠ)». 

3. Την από 15.5.1997 πρόταση της Ολομέλειας του 
ΑΣΕΠ περί τροποποίησης του Κανονισμού λειτουργίας 
του ΑΣΕΠ. 

4. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Η παράγραφος 3 του άρθρου 6 του Κανονισμού λει¬ 
τουργίας του Ανωτάτου Συμβουλίου Επιλογής Προσωπι¬ 
κού (Απόφοοη Υπουργού Προεδρίας της Κυβέρνησης 
αριθμ. ΔΙΔΑΔ/Φ-12/179/οικ. 15969/3.6.1994, ΦΕΚ 
419Β') αντικαθίσταται ως εξής: 

«3. Η Μείζων Ολομέλεια βρίσκεται οε απαρτία όταν πα- 
ρίστανται επτά (7) τουλάχιστον μέλη, στα οποία συμπερι- 
λαμβάνονται και οι μη κωλυόμενοι Πρόεδρος και Αντιπρό- 

εδρος του Σώματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1997 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 16679/919 (2) 

Καθορισμός αποδοχών επιτόπιου προσωπικού οκτώ (8) 
ατόμων, που θα απασχολείται με σύμβαση εργασίας 
ιδιωτικού δικαίου ορισμένου χρόνου (διετούς διάρ¬ 
κειας) στα Γραφεία Συμβούλων και Ακολούθων Σικά¬ 
γου, Λονδίνου, Τόκυο, Μόσχας, Βουκουρεστίου, Τεχε¬ 
ράνης, Βουδαπέστης, Πράγας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 138/93 (ΦΕΚ 55/Α/14.4.93) 
«Οργανισμός του Υπουργείου Εθνικής Οικονομίας». 

2. Τις διατάξεις του άρθρου 19 του Ν. 1876/1990 
«Ελεύθερες συλλογικές διαπραγματεύσεις και άλλες δια¬ 
τάξεις» (ΦΕΚ 27/Α/8.3.90). 

3. Τς διατάξεις του άρθρου 27 του Ν. 2081/92 (ΦΕΚ 
154/Α/1992), με το οποίο προστέθηκε άρθρο 29Α στο Ν. 
1558/85 (ΦΕΚ 137/Α/1985) «Έλεγχος των δαπανών που 
προκαλούν οι κανονιστικές διοικητικές πράξεις». 

4. Την αριθμ. 83/20.5.97 απόφαση της Επιτροπής του 
άρθρου 2 παρ. 2 της αριθμ. 236/1994 ΠΥΣ (άρθρο 1 παρ. 
51 του Ν. 2412/1996). 

5. Την αριθμ. 34001 /ΔΙΟΕ 1957/9.10.1996 (ΦΕΚ 937/ 
Β/14.10.96) απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτή¬ 
των των Υφυπουργών Εθνικής Οικονομίας». 

6. Την αριθμ. 1107147/1239/0006Α74.10.96 (ΦΕΚ 
922/τ.Β'/7.10.1996) απόφαση του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών», αποφασίζουμε: 

Α. Καθορίζουμε τις αποδοχές οκτώ (8) ατόμων επιτό¬ 
πιου προσωπικού, που θα απασχολούνται με σύμβαση ερ¬ 
γασίας ιδιωτικού δικαίου ορισμένου χρόνου διετούς διάρ¬ 
κειας, σύμφωνα με τις διατάξεις της παρ. 3 του άρθρου 5 
του Ν. 2297/95, στα Γραφεία Συμβούλων και Ακολούθων 
ΟΕΥ, ως εξής: 

1. Στο Γ ραφείο Ακολούθου Οικονομικών και Εμπορικών 
Υποθέσεων Σικάγου σε 2.500$ Η.Π.Α. το μήνα. 

2. Στο Γ ραφείο Συμβούλου Οικονομικών και Εμπορικών 
Υποθέσεων Λονδίνου σε 2.000$ Η.Π.Α. το μήνα. 

3. Στο Γραφείο Συμβούλου Οικονομικών και Εμπορικών 
Υποθέσεων Τόκυο σε 3.000$ Η.Π.Α. το μήνα. 

4. Στο Γραφείο Γενικού Συμβούλου Οικονομικών και 
Εμπορικών Υποθέσεων Μόσχας σε 1.700$ Η.Π.Α. το 
μήνα. 

5. Στο Γ ραφείο Συμβούλου Οικονομικών και Εμπορικών 
Υποθέσεων Βουκουρεστίου σε 500$ Η.Π.Α. το μήνα. 

6. Στο Γ ραφείο Ακολούθου Οικονομικών και Εμπορικών 
Υποθέσεων Τεχεράνης σε 750$ Η.Π.Α. το μήνα. 

7. Στο Γ ραφείο Συμβούλου Οικονομικών και Εμπορικών 
Υποθέσεων Βουδαπέστης σε 800$ Η.Π.Α. το μήνα. 

8. Στο Γ ραφείο Συμβούλου Οικονομικών και Εμπορικών 


Υποθέσεων Πράγας σε 700$ Η.Π.Α. το μήνα. 

Από τις διατάξεις αυτής της απόφασης προκαλείται δα¬ 
πάνη που ανέρχεται στο ποσό των είκοσι τριών εκατομμυ¬ 
ρίων εννιακοσίων χιλιάδων (23.900.000) δρχ. και βαρύνει 
τον φορέα 13/130, ΚΑ0311 και ΚΑ 0351 του προϋπολο¬ 
γισμού του Υπουργείου Εθνικής Οικονομίας σύμφωνα με 
την αριθμ. 130005/19.2.97 απόφαση του Υπουργείου Οι¬ 
κονομικών (ΓΛΚ). 

(Αριθμ. βεβ. ΥΕΕ Υπουργείου Εθνικής Οικονομίας 
3268/20.6.1997). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΑΛΕΞ. ΜΠΑΛΤΑΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. Φ, 124/33/Β2/3929 (3) 

Ανάκληση της Φ.124/40/Β2.5555 Πε(α)/1997 απόφα¬ 
σης Υπουργού Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13 παρ. 9 του Ν. 1268/82 
«Για τη δομή και τη λειτουργία των Ανωτάτων Εκπαιδευτι¬ 
κών Ιδρυμάτων», όπως συμπληρώθηκε με την παρ. 6 του 
άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.Α'). 

3. Το αριθ. 129/10 4.1991 Π.Δ. (ΦΕΚ 52/11.4.91). 

4. Τα αριθ. 14874/632/6/87,11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α’). 

6. Τις διατάξεις του άρθρου 2 παρ. 4 του Ν. 2233/94. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β’. 

8. Την αριθ. Β2/1466Πε/2.3.94 (ΦΕΚ 166 τ.Β’)/ 
15.3.94 απόφαση χορήγησης άδειας κατοχής Β' θέσης. 

9. Την αριθ. Φ.124/40/Β2/5555 π.ε. (α) 11.5.95 (ΦΕΚ 
471 τ.Β'/29.5.95) απόφαση ανάκλησης αδείας κατοχής 
Β' θέσης. 

10. Την αριθ. 1662/96 απόφαση του Διοικητικού Εφε- 
τείου Αθηνών, αποφασίζουμε: 

Ανακαλούμε την αριθμ. Φ.124/40/Β2.5555 Πε(α)ΦΕΚ 
471 τ.Β729.5.95 απόφασή μας, με την οποία είχε ανα¬ 
κληθεί η άδεια κατοχής Β' θέσης του Δημητρίου Αλεξο- 
πούλου, προκειμένου να κατέχει και θέση Σχολικού Συμ¬ 
βούλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

Αριθ. Φ.124/33/Β2/3928 (4) 

Ανάκληση της Φ.124/34/Β2.5455 Πε(α)/1997 απόφα¬ 
σης Υπουργού Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13 παρ. 9 του Ν. 1268/82 
«Για τη δομή και τη λειτουργία των Ανωτάτων Εκπαιδευτι¬ 
κών Ιδρυμάτων··, όπως συμπληρώθηκε με την παρ. 6 του 
άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.α'). 

3. Το αριθ. 129/10.4.1991 Π.Δ. (ΦΕΚ 52/11.4.91). 

4. Τα αριθ. 14874/632/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Τις διατάξεις του άρθρου 2 παρ. 4 του Ν. 2233/94, 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β’. 

8. Την αριθ. Β2/1875/23.9.93 (ΦΕΚ 784 τ.Β'/6.10.93 
και 179 ΦΕΚ τ.Β717.3.94) απόφαση χορήγησης άδειας 
κατοχής Β' θέσης. 

9. Την αριθ. Φ.124/34/Β2/5455 π.ε. (α) 11.5.95 (ΦΕΚ 
471 τ.Β'/29.5.95) απόφαση ανάκλησης αδείας κατοχής 
Β' θέσης. 

10. Την αριθ. 1661/96 απόφαση του Διοικητικού Εφε- 
τείου Αθηνών, αποφασίζουμε: 

Ανακαλούμε την αριθμ. Φ.124/34/Β2/5455 π.ε. (α) 
11.5.95 (ΦΕΚ 471 τ.Β'/29.5.95) απόφασή μας, με την 
οποία είχε ανακληθεί η άδεια κατοχής Β' θέσης του Κων/ 
νου Μπασσέτα, προκειμένου να κατέχει και θέση Σχολι¬ 
κού Συμβούλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1997 

ο ΥΠΟΥΡΓΟΙ 

ΓΕΡΑΣΙΜΟΣ Δ. ΑΡΣΕΝΗΣ 

- » - 

Αριθ. 33677 (5) 

Έκτακτη οικονομική ενίσχυση σε εργαζόμενους της επι¬ 
χείρησης «ΔΙΕΘΝΗΣ ΒΙΟΜΗΧΑΝΙΑ ΕΝΔΥΜΑΤΩΝ 

Α.Ε.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 παρ. ζ' του Ν. 2698/53, 
όπως συμπληρώθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματι- 
κότητας των κρατικών δαπανών» (Α' 38). 

3. Την υπ' αριθμ. 874/3.6.97 απόφαση του Δ.Σ. του 
ΟΑΕΔ (αριθμ. συνεδρ. 21 /3.6.97) που μας κοινοποιήθηκε 
με το υπ’ αριθμ. Β 110457/9.6.97), αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης στους 352 εργαζόμενους της επιχείρησης «ΔΙΕΘΝΗΣ 
ΒΙΟΜΗΧΑΝΙΑ ΕΝΔΥΜΑΤΩΝ Α.Ε.» από 200.000 δρχ. 
στον καθένα. 

Η καταβολή της έκτακτης αυτής οικονομικής ενίσχυσης 


να γίνει με υποβολή ονομαστικών καταστάσεων εκ μέρους 
της επιχείρησης και μόνο για τα άτομα που έχουν μειω¬ 
μένη απασχόληση 5 μέρες το μήνα ή καθόλου κατά τους 
τελευταίους έξι (6) μήνες πριν από την καταβολή της 
έκτακτης οικονομικής ενίσχυσης. 

Η σχετική δαπάνη ανέρχεται περίπου σε 70.400,000 
δρχ. (352 χ 200.000 = 70.400.000) και βαρύνει τον ΚΑ 
2637 «Εισφορές υπέρ Γεν. και Κοιν. Σκοπών». 

Υπόλογος διαχειριστής ορίζεται ο Νικ. Κουρακλής, Δ/ 
ντής της Υ.Ν. Μεσσηνίας. 

Να εκδοθεϊ χρηματικό ένταλμα προπληρωμής και η 
απόδοση λογαριασμού να γίνει μέχρι 30.9.97. Προκειμέ¬ 
νου να γίνει η καταβολή μέσω Περ/κής Δ/νσης Πελοπον- 
νήσου μεταφέρουμε ποσό δρχ. 70.400.000 από τον ΚΑ 
2637 του Προϋπολογισμού της Διοίκησης στον αντίστοιχο 
ΚΑ του προϋπολογισμού της Περ/κής Δ/νσης Πελοποννή- 
σου. 

Δεν απαιτείται σύμπραξη του Υπουργού Οικονομικών 
για το λόγο ότι η σχετική απόφαση δεν εμπίπτει στις διατά¬ 
ξεις της παρ. 3 του άρθρου 22 του Ν. 2362/95 (Περί Δη¬ 
μοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΝΝΟΥ 
-*- 

Αριθ. 33697 (6) 

Καθορισμός ποσοστού απολύσεων κατά το Β' εξάμηνο 
του έτους 1997. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 
1387/93 «Έλεγχος ομαδικών απολύσεων και άλλες δια¬ 
τάξεις». 

2. Τη γνώμη του Ανωτάτου Συμβουλίου Εργασίας (ΑΣΕ) 
που διατυπώθηκε κατά τη συνεδρίαση της 4ης Ιουνίου του 
1997. 

3. Τις κρατούσες σήμερα συνθήκες στην ελληνική 
αγορά εργασίας, αποφασίζουμε: 

Καθορίζουμε για το β’ εξάμηνο έτους 1997 σε δύο τοις 
εκατό (2%) και μέχρι τριάντα (30) άτομα κατ’ ανώτατο 
όριο, το ποσοστό των απολύσεων προσωπικού κάθε μήνα, 
για τις επιχειρήσεις ή εκμεταλλεύσεις που απασχολούν 
προσωπικό πάνω από πενήντα (50) άτομα. Απολύσεις πέ¬ 
ραν του ορίου αυτού θεωρούνται ομαδικές. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1997 

ο ΥΠΟΥΡΓΟΙ 

ΜΙΛΤΙΑΔΗΣ ΠΑΠΑΪΟΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11603 (7) 

Κήρυξη υποχρεωτικής της από 14.3.1997 ΣΣΕ Ηθοποιών 
Σ.Ε.Η. - Π.Ε.Ε.Θ. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 21ης Μαΐου 1997. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος, αποφασίζουμε: 

1) Κηρύσσουμε υποχρεωτική την από 14.3.1997 ΣΣΕ 
Ηθοποιών ΣΕΗ - Π.Ε.Ε.Θ. για όλους τους εργοδότες και 
εργαζόμενους του επαγγέλματος που αφορά αυτή. 

2) Η ισχύς της απόφασης αυτής αρχίζει από 23 Απριλίου 
1997. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1997 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 

Αριθ. 11356 (8) 

Κήρυξη υποχρεωτικής της από 6.2.97 ΣΣΕ μεταξύ των ερ¬ 
γαζομένων και επιχειρήσεων του κλάδου αμμοβολών - 
χρωματισμών - καθαρισμών και λοιπών συναφών 
επαγγελμάτων για εργασίες που γίνονται σε πλοία και 
βιομηχανικές εγκαταστάσεις πλωτά και μη μέσα, είτε 
αυτά βρίσκονται στη θάλασσα είτε στην ξηρά. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 21ης Μαΐου 1997. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1) Κηρύσσουμε υποχρεωτική την από 6.2.97 ΣΣΕ με¬ 
ταξύ των εργαζομένων και επιχειρήσεων του κλάδου Αμ¬ 
μοβολών - Χρωματισμών - Καθαρισμών και λοιπών συνα¬ 
φών επαγγελμάτων για εργασίες που γίνονται σε πλοία και 
βιομηχανικές εγκαταστάσεις πλωτά και μη μέσα, είτε αυτά 


βρίσκονται στην θάλασσα είτε στη ξηρά για όλους τους ερ¬ 
γοδότες του κλάδου που αφορά αυτή. 

2) Η ισχύς της απόφασης αυτής αρχίζει από 3 Απριλίου 
1997. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Γίροϋπολιγισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1997 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 

Αριθ. 28976 (9) 

Καθορισμός Ν.Π.Ι.Δ. που επιδιώκουν πολιτιστικούς 
σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση κσι Κυ¬ 
βερνητικά Όργανα». 

2. Την ΥΠΠΟ/ΓΝΟΣ/43332/25.10.90 Κ.Υ.Α., που εκ- 
δόθηκε σύμφωνα με τις διατάξεις του άρθρου 35 παρ. 4 
και 5 του Ν. 1884/90 (ΦΕΚ Α/81), όπως αυτή τροποποιή¬ 
θηκε με την αριθμ. ΥΠΠΟ/ΔΙΟΙΚ/Β/25233/2.6.94 από¬ 
φαση του Υπουργού Πολιτισμού. 

3. Την 1650/14.1.94 κοινή απόφαση του Υπουργού Πο¬ 
λιτισμού και της Αναπληρωτού Υπουργού Πολιτισμού, που 
αφορά στη συγκρότηση Επιτροπής ένταξης Ν.Π.Ι.Δ. στην 
κατηγορία εκείνων που επιδιώκουν πολιτιστικούς σκο¬ 
πούς (άρθρο 35 του Ν. 1884/90), όπως αυτή τροποποιή¬ 
θηκε με την αριθ. ΥΠΠΟ/ΔΙΟΙΚ/Β34695/5.7.94 από¬ 
φαση του Υπουργού Πολιτισμού. 

4. Την σριθ. 20/1997 γνωμοδότηση της ανωτέρω Επι¬ 
τροπής. 

5. Την αριθ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών για την ανάθεση αρμοδιοτήτων στους Υφυπουργούς 
Οικονομικών, αποφασίζουμε: 

Ως νομικά πρόσωπα ιδιωτικού δικαίου που επιδιώκουν 
πολιτιστικούς σκοπούς κατά την έννοια του άρθρου 35 
παρ. 4 και 5 του Ν. 1884/90 (ΦΕΚ Α/81), ορίζονται τα 
ακόλουθα: 

1. «ΟΡΓΑΝΙΣΜΟΣ ΦΕΣΤΙΒΑΛ ΚΑΣΣΑΝΔΡΑΣ ΧΑΛΚΙΔΙ¬ 
ΚΗΣ» 

2. «ΙΔΡΥΜΑ ΓΙΑΝΝΗ ΤΣΑΡΟΥΧΗ» 

3. ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΚΑΛΑΜΑΤΑΣ» 

4. «ΚΕΝΤΡΟ ΕΦΑΡΜΟΣΜΕΝΩΝ ΤΕΧΝΩΝ ΘΕΑΜΑ¬ 
ΤΟΣ ΚΑΙ ΑΚΡΟΑΜΑΤΟΣ» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1997 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 28977 (10) 

Καθορισμός Ν.Π.Ι.Δ. που επιδιώκουν πολιτιστικούς 
σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Την ΥΠΠΟ/ΓΝΟΣ/43332/25.10.90 Κ.Υ.Α., που εκ- 
δόθηκε σύμφωνα με τις διατάξεις του άρθρου 35 παρ. 4 
και 5 του Ν. 1884/90 (ΦΕΚ Α/81), όπως αυτή τροποποιή¬ 
θηκε με την αριθμ. ΥΠΠΟ/ΔΙΟΙΚ/Β/25233/2.6.94 Από¬ 
φαση του Υπουργού Πολιτισμού. 

3. Την 1650/14.1.94 Κοινή Απόφαση του Υπουργού 
Πολιτισμού και της Αναπληρωτού Υπουργού Πολιτισμού, 
που αφορά στη συγκρότηση Επιτροπής ένταξης Ν.Π.Ι.Δ. 
στην κατηγορία εκείνων που επιδιώκουν πολιτιστικούς 
σκοπούς (άρθρο 35 του Ν. 1884/90), όπως αυτή τροπο¬ 
ποιήθηκε με την αριθ. ΥΠΠΟ/ΔΙΟΙΚ/Β/34695/5.7.94 
Απόφαση του Υπουργού Πολιτισμού. 

4. Την αριθ. 20/1997 γνωμοδότηση της ανωτέρω Επι¬ 
τροπής. 

5. Την αριθ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών για την ανάθεση αρμοδιοτήτων στους Υφυπουργούς 
Οικονομικών, αποφασίζουμε: 

Ως νομικό πρόσωπο ιδιωτικού δικαίου που επιδιώκει πο¬ 
λιτιστικούς σκοπούς κατά την έννοια του άρθρου 35 παρ. 
4 και 5 του Ν. 1884/90 (ΦΕΚ Α/81), ορίζεται ο ΣΥΛΛΟ¬ 
ΓΟΣ «ΟΙ ΦΙΛΟΙ ΤΗΣ ΜΟΥΣΙΚΗΣ ΘΕΣΣΑΛΟΝΙΚΗΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1997 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΔΙΛΑΠ/2329/28978 (11) 

Χαρακτηρισμός ως Ιστορικών διατηρητέων μνημείων (8) 
κτιρίων στην Εβραϊκή συνοικία της Βέροιας και επί των 
οδών: α) Ολγάνου 8 ιδ. Νικολάου Μπούτα 12, β) Ολγά- 
νου 10 ιδ. Αλεξάνδρου Σερμπέση, Δημητρίου και γ) Ολ- 
γάνου 12, ιδ. Φλώρας Γιάννου, δ) Ολγάνου 14, ιδ. 
Γιάννη Μπέλλα, κληρονόμου Νικολάου Φύκατα, ε) Ολ- 
γάνου 18, ιδ. Μιλτιάδη Χατζηκωνσταντίνου, στ) Ολγά- 
νου 20 - 22, ιδ. Παυλίδη Παοισίου, ζ) Ολγάνου 24, ιδ. 
Ολυμπία Τσαρτσάκη, η) γωνία Βερόη και Ολγάνου, ιδ. 
Δήμου Αναστασίου με τον αύλειο χώρο τους. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Τις διατάξεις: α. Του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/Α/26.7.85 

β. Του άρθρου 52 του Ν. 5351/32 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ. Του Ν. 2039 «περί Κύρωσης της Σύμβασης για την 


προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α/13.4.92). 

ε. Του Π,Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠΠΟ». 

4. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 16/15.5.97, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία, σύμ¬ 
φωνα με τις διατάξεις του Ν. 1469/50, τα ακόλουθα (8) 
κτίρια στην Εβωραϊκή συνοικία της Βέροιας, με τον περι¬ 
βάλλοντα χώρο στα όρια της ιδιοκτησίας τους. 

α) Κτίριο ιδ. Νικολάου Μπούτα επί της οδού Ολγάνου 8, 
διότι πρόκειται για διόροφο κερσμοσκεπές κτίριο λαϊκής 
αρχιτεκτονικής, αναπόσπαστο τμήμα του οικοδομικού πυ¬ 
ρήνα της Εβραϊκής συνοικίας, αποτελούν τεκμήριο της 
εξέλιξης της σρχιτεκνονικής της πόλης και είναι σημα¬ 
ντικό για τη μελέτη της ιστορίας της αρχιτεκτονικής. 

β) Κτίριο ιδ. Αλέξανδρου Σερμπέτη, Δημητρίου και επί 
της οδού Ολγάνου 10, διότι πρόκειται για ένα από τα πιο 
αξιόλογα κτίρια της Εβραϊκής συνοικίας, σημαντικό για τη 
μελέτη της ιστορίας της αρχιτεκτονικής. 

γ) Κτίριο ιδ. Φλώρας Γιάννου επί της οδού Ολγάνου 12, 
διότι πρόκειται για κτίριο λαϊκής αρχιτεκτονικής, τμήμα 
του οικοδομικού πυρήνα της Εβραϊκής συνοικίας, σημα¬ 
ντικό στοιχείο για τη μελέτη της ιστορίας της αρχιτεκτονι¬ 
κής. 

δ) Κτίριο ιδ. Γιάννη Μπέλλα, κληρονόμων Νικολάου Φύ¬ 
κατα, επί της οδού Ολγάνου 14, διότι πρόκειται για κτίριο 
τετραόροφο κεραμοσκεπές με στοιχεία που τεκμηριώ¬ 
νουν την εξέλιξη της οικοδομικής αρχιτεκτονικής στην 
Εβραϊκή συνοικία και είναι σημαντικό για τη μελέτη της 
ιστορίας της αρχιτεκτονικής. 

ε) Κτίριο ιδ. Μιλτιάδη Χατζηκωνσταντίνου επί της οδού 
Ολγάνου 18, διότι πρόκειται για (3)όροφο κτίριο λαϊκής 
αρχιτεκτονικής με κατασκευαστικά και μσρφολογικά στοι¬ 
χεία σημαντικά για τη μελέτη της εξέλιξης της αρχιτεκτο¬ 
νικής στην Εβραϊκή συνοικία και της ιστορίας της αρχιτε¬ 
κτονικής. 

στ) Κτίριο ιδ. Παυλίδη Παοίπου επί της οδού Ολγάνου 
20-22, διότι πρόκειται για κτίριο λαϊκής αρχιτεκτονικής, το 
οποίο αποτελεί αναπόσπαστο τμήμα του πυρήνα της 
Εβραϊκής συνοικίας και είναι σημαντικό για τη μελέτη της 
ιστορίας της αρχιτεκτονικής. 

ζ. Κτίριο ιδ. κληρονόμων Ολυμπίας Τσαρτσάνη, επί της 
οδού Ολγάνου 24, διότι πρόκειται για κτίριο λαϊκής αρχιτε¬ 
κτονικής με χαρακτηριστικά μορφολογικά στοιχεία 
(«ηλιακό» στεγασμένο εξώστη), που αποτελεί αναπόσπα¬ 
στο τμήμα του πυρήνα της Εβραϊκής αποικίας, σημαντικό 
για τη μελέτη της ιστορίας της αρχιτεκτονικής. 

η) Κτίριο ιδ. Δήμου Αναστασίου, επί των οδών Βερόης 
και Ολγάνου, διότι πρόκειται για ένα από τα τρία αστικά 
κτίρια της Εβραϊκής συνοικίας με χρονολογία ανέγερσης 
1883 και με τη χαρακτηριστική τυπολογία των αρχοντικών 
στο δεύτερο μισό του 19ου αιώνα σημαντικό για τη μελέτη 
της ιστορίας της αρχιτεκτονικής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 11 Ιουνίου 1997 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-4- 

Αριθ. 59982/4 35 (12) 

Μετατροπή αδειών οδήγησης αυτοκινήτων ή μοτοσυκλε- 

τών που εκδόθηκαν από χώρες της πρώην Σοβιετικής 

Ένωσης. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του πρώτου εδαφίου, της παρ. 8, του 
άρθρου 16 του Ν. 2465/97 «θέματα αρμοδιότητας του 
Υπουργείου Μεταφορών και Επικοινωνιών» (Α' 28). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως το 
άρθρο αυτό προστέθηκε με το άρθρο 27 του Ν. 2081/ 
1992 (Α' 154) και αντικαταστάθηκε με το άρθρο 1 παρ. 2 
α' του Ν. 2469/1997. 

3. Το 1152.4Α/2/ΑΣ 208/11.4.97 έγγραφο της 
Υ.Α.Π.Ο- του Υπουργείου Εξωτερικών. 

4. Την 566/26.9.96 (Β' 910) απόφαση του Πρωθυπουρ¬ 
γού και του Υπουργού Μεταφορών και Επικοινωνιών, με 
την οποία καθορίσθηκαν οι αρμοδιότητες του Υφυπουρ¬ 
γού Μεταφορών και Επικοινωνιών Εμμανουήλ Λουκάκη. 

5. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Άρθρο Ιο 

Δικαίωμα μετατροπής 

Ισχύουσες άδειες οδήγησης αυτοκινήτων ή μοτοσυκλε- 
τών, που εκδόθηκαν από χώρες της πρώην Σοβιετικής 
Ένωσης, των οποίων οι κάτοχοι είναι ομογενείς προερχό¬ 
μενοι από τις χώρες αυτές, οι οποίοι εγκαθίστανται μόνιμα 
στην Ελλάδα, μετατρέπονται σε αντίστοιχης κατηγορίας ή 
υποκατηγορίας ελληνικές άδειες οδήγησης, χωρίς θεω¬ 
ρητική και πρακτική εξέταση, υπό τους όρους και τις 
προϋποθέσεις που καθορίζονται στα επόμενα άρθρα της 
παρούσας απόφασης. 

Άρθρο 2ο 

Όροι, προϋποθέσεις, δικαιολογητικά 

Ο ενδιαφερόμενος για τη μετατροπή της άδειός του 
πρέπει να υποβάλλει στην οικεία Υπηρεσία Μεταφορών 
και Επικοινωνιών της Νομαρχιακής Αυτοδιοίκησης (Ν.Α.) 
τα εξής δικαιολογητικά: 

α) Αίτηση (χωρίς χαρτόσημο) 

β) Υπεύθυνη δήλωση του άρθρου 8 του Ν. 1599/86 με 
την οποία να δηλώνει: 

αα. Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας 


Μεταφορών και Επικοινωνιών στην οποία υποβάλλεται η 
αίτηση. 

ββ. Ότι η ξένη άδεια που κατέχει είναι σε ισχύ (εφόσον 
αυτό δεν προκύπτει από το κείμενο της μεταφρασμένης 
άδειας). 

γν. Ότι δεν κατέχει άλλη άδεια οδήγησης Ελληνική ή 
χώρας της πρώην Σοβιετικής Ένωσης ή χώρας μέλους τρς 
Ευρωπαϊκής Ένωσης (Ε.Ε.). 

γ. Φωτοαντίγραφο του ξένου διαβατηρίου (χώρας της 
πρώην Σοβιετικής Ένωσης). 

Επί του ξένου αυτού διαβατηρίου πρέπει να υπάρχει, 
υποχρεωτικά, θεώρηση της εκεί ελληνικής προξενικής 
αρχής με την ένδειξη «Παλιννόστηση». 

δ. Πιστοποιητικό γέννησης, στο οποίο πρέπει να περι- 
γράφεται υποχρεωτικά, από που έλκει την ελληνική κατα¬ 
γωγή του, μαζί με μετάφρασή του από το Υπουργείο Εξω¬ 
τερικών. 

Το πιστοποιητικό αυτό πρέπει, υποχρεωτικά, να είναι 
θεωρημένο από την εκεί ελληνική προξενική αρχή, για το 
γνήσιο του περιεχομένου του. 

ε. Φωτοαντίγραφο ισχύουσας άδειας διαμονής (ή παρα¬ 
μονής) που εκδίδεται από το Τμήμα Αλλοδαπών της Διεύ¬ 
θυνσης Κρατικής Ασφάλειας (ΔΙ.Κ.Α.). 

στ. Την κατεχόμενη ξένη άδεια οδήγησης, η οποία πρέ¬ 
πει να είναι σε ισχύ. Η άδεια αυτή κρατείται στον οικείο 
φάκελο. 

ζ. Φωτοαντίγραφο της ξένης άδειας οδήγησης θεωρη¬ 
μένο από την εκεί ελληνική προξενική αρχή για τη γνησιό¬ 
τητα του περιεχομένου. 

η. Μετάφραση της ξένης άδειας από το Υπουργείο Εξω¬ 
τερικών. 

Σε περίπτωση που από το κείμενο της μετάφρασης δεν 
προκύπτει ποιά οχήματα επιτρέπεται να οδηγεί ο κάτοχος 
της άδειας, τούτο πρέπει να προκύπτει από θεωρημένη 
σχετική βεβαίωση της εκεί ελληνικής προξενικής ορχής 
επί του υπό στοιχείο ζ' δικαιολογητικού. 

θ. Μία πρόσφατη φωτογραφία, τύπου ταυτότητας (έγ¬ 
χρωμη). 

ι. Απόδειξη Εθνικής Τράπεζας της Ελλάδας για κατα¬ 
βολή ποσού χιλίων (1.000) δραχμών υπέρ του ειδικού λο¬ 
γαριασμού του Ν.Δ. 638/70. 

ια. Αποδεικτικό Δημοσίου Ταμείου περί καταβολής των 
απαιτουμένων παγίων τελών χαρτοσήμων και εισφορών 
υπέρ του Ταμείου Σύνταξης Αυτοκινητιστών (ΤΣΑ), όπως 
αυτό καθορίζονται από τις εκάστοτε ισχύουσες σχετικές 
διατάξεις. 

ιβ. Δύο πιστοποιητικά υγείας (ένα παθολόγου και ένα 
οφθαλμιάτρου) ή πιστοποιητικό Δευτεροβάθμιας Ιατρικής 
Επιτροπής (ΔΙΕ), κατά περίπτωση, σύμφωνα με τις εκά¬ 
στοτε ισχύουσες διατάξεις που καθορίζουν τις ελάχιστες 
προϋποθέσεις σωματικής και διανοητικής ικανότητας που 
πρέπει να πληρούνται για την απόκτηση της συγκεκριμέ¬ 
νης κατηγορίας ή υποκατηγορίας άδειας οδήγησης. 

Άρθρο 3ο 

Διαδικασία 

1. Ο αρμόδιος υπάλληλος της οικείας Υπηρεσίας Μετα¬ 
φορών και Επικοινωνιών της Ν.Α. παραλαμβάνει τα δικαιο- 
λογητικά, τα ελέγχει για την πληρότητά τους, ελέγχει αν τα 
υποβληθέντα φωτοαντίγραφα συμφωνούν με τα πρωτό¬ 
τυπα κείμενα που προσεκόμισε ο ενδιαφερόμενος, υπο¬ 
γράφει και θέτει ολογράφως το ονοματεπώνυμό του στην 
υπεύθυνη δήλωση του άρθρου 8 του Ν. 1599/86 (αν ο εν- 

διαφερόμενος υπέγραφε ενώπιον του τη δήλωση) και 
εφόσον πληρούνται οι νόμιμες προϋποθέσεις και ο ενδια¬ 
φερόμενος έχει την προβλεπόμενη για κάθε κατηγορία ή 
υποκατηγορία ηλικία, χορηγεί την άδευ οδήγησης. 

Σε περίπτωση που ο ενδιαφερόμενος δεν υπογράφει 
ενώπιον του αρμοδίου υπαλλήλου στην υπεύθυνη δήλωση 
του άρθρου 8 του Ν. 1599/86, απαιτείται νόμιμη θεώρηση 
γνησίου υπογραφής. 

2. Κατά τα λοιπά εφαρμόζονται οι εκάστοτε ισχύουσες, 
σχετικές με τις άδειες οδήγησης αυτοκινήτων και μοτυ- 
σκλετών, διατάξεις. 

3. Στο ελληνικό έντυπο της άδειας οδήγησης, στην τε¬ 
λευταία κατακόρυφη στήλη της σελίδας 4 με την ένδειξη 
ΚΩΔ ΠΑΡΑΤ., πέραν των άλλων τυχόν απαιτουμένων κω¬ 
δικών αριθμούν (εθνικών ή κοινοτικών) αναγράφεται ο κω¬ 
δικός αριθμός 70. Στη σελίδα 5 αναγράφεται με το χέρι, η 
ένδειξη 70/ / όπου, μετά τήν πρώτη κάθετο που ακο¬ 
λουθεί τον αριθμό 70 αναγράφεται ο αριθμός της ξένης 
άδειας και μετά τη δεύτερη κάθετο που ακολουθεί τον 
αριθμό 70 αναγράφεται το σύμβολο της χώρας που χορή¬ 
γησε την άδεια όπως το σύμβολο αυτό αναφέρεται στον 
συνημμένο στην παρούσα απόφαση πίνακα. 

4. Σε περίπτωση χορήγησης αντιγράφου (λόγω απώ¬ 
λειας ή κλοπής) της ελληνικής άδειας οδήγησης που προ¬ 
έρχεται από μετατροπή άδειας χώρας της πρώην Σοβιετι¬ 


κής Ένωσης, εκτός του εθνικού κωδικού 171 ή 271 ή 
371 κ.λπ. αναγράφεται και ο κο.νοτικός κωδικός 71 στην 
τελευτά ; α κατακόρυφη στήλη τ χ σελίδες 4. 

Στη σελίδα 5, αναγράφεται μ.; το χέρι η ένδειξη 71/... 
όπου, μετά την κάθετο που ακολ ίυθεί τον κωδικό 71 ανα¬ 
γράφεται ο αριθμός της ξένης άδειας που είχε μετατραπεί 
σε ελληνική και στη συνέχεια το σύμβολο της χώρας 
(πρώην Σοβιετικής Ένωσης) που είχε χορηγήσει την ξένη 
άδεια. 

Αν πρόκειται για χορήγηση αντιγράφου λόγω φθοράς 
τότε εφαρμόζονται όλα όσα περιγράφονται στο πρώτο 
εδάφιο της παρούσας παραγράφου χωρίς την αναγραφή 
του εθνικού κωδικού 171 ή 271 ή 371 κ.λπ. 

Άρθρο 4ο 
Ισχύς 

Η παρούσα απόφαση ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 13 Ιουνίου 1997 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

----- -'--- 1 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΕΕΧ 223211 ΥΡΕΤ ΟΡ * ΡΑΧ 52 34 312) 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. -Ε.Π.Ε. 5225/61 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφη Συνδρομητών Φ.Ε.Κ. και 

αποστολή Φ.Ε.Κ. 5248320 ' 

ΘΕΣΣΑΛΟΝΙΚΗ 

Βαο. Όλγας 168, Ίος ορ.-ΤΧ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

-ΓΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡ1ΔΟΣ7ΗΣ ΚΥΒΕΡΝΗΣΕΩΣ - Από 16 σελίδες και άνω ηροσαύξπση 100 δρχ ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 » 

500 » 

2.500 >' 

1.250 >■ 

500 ” 

250 » 

500 » 

150 >■ 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 

* Οι συνδρομές του εσωτερικού προπληρώνονται στα Δημόσιο Ταμεία που δίδουν αποδεικτικό είσπραξης ι διπλότυποι 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω σναφερομένων ποσών με τα ταχυδρομικό τέλη και 
μπορεί νο στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΪΑ- 
ΠΕΤ (Σολωμου 51 · Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμο-, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την ΐη Ιανουάριου και λήγει την 31η Δεκεμβρίου .ου ίδιου χρόνου. Δεν 
εγγράφοντα; συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθί. έτομς. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



